b"\n_START_ARTICLE_\nAleksej Kalc\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani osnovni in ni\xc5\xbeji srednji \xc5\xa1oli je obiskoval licej dr. France Pre\xc5\xa1eren v Trstu in tam leta 1979 maturiral, ter nadaljeval s \xc5\xa1tudijem zgodovine na Univerzi v Trstu, kjer je diplomiral z nalogo o politi\xc4\x8dnem delovanju Ivana Marije \xc4\x8coka L'ativia di Ivan Maria \xc4\x8cok 1911-1945. Leta 1985 se je kot raziskovalec zaposlil na Oddelku za zgodovino pri Narodni in \xc5\xa1tudijski knji\xc5\xbenici v Trstu. Kot urednik je sodeloval pri objavi spominov Draga \xc5\xbderjala Spomini in razlage o protifa\xc5\xa1isti\xc4\x8dnem boju primorske mladine med vojnama (Zalo\xc5\xbeba tr\xc5\xbea\xc5\xa1kega tiska, Trst 1990) in kot sourednik pri Krajevnem leksikonu Slovencev v Italiji (Zalo\xc5\xbeba tr\xc5\xbea\xc5\xa1kega tiska, Trst 1991). V novej\xc5\xa1em \xc4\x8dasu pa se je posvetil problematiki izseljenstva in raziskuje tako izseljenska gibanja iz zamejstva kot tudi vlogo tr\xc5\xbea\xc5\xa1kega pristani\xc5\xa1\xc4\x8da v prekomorskem izseljevanju. Njegova trenutna bibliografija obsega 58 zapisov."